ดิฉันกิน minidoz ปจด มาวันพฤ ทึ่ 7 พย เเละในวัน ส มี พสพ แบบไม่ป้องกัน เเละลืมกืนยา (ปกติกิน 4 ทุ่ม) นึกได้วันอา ตอน11 โมงครึ่ง ก็กินตอน 11 ครึ่ง เเละ วันอาทิตย์ กินยาตอน 4 ทุ่ม 40 น. จะเป็นไรไหมคะ กินยาคลาดเคลื่อน เเละต้องใช้เเบบฉุกเฉินไหมคะ
สวัสดีค่ะ ยาคุมกำเนิดยี่ห้อมินิดอซ (minidoz) เป็นยาคุมกำเนิดชนิดที่มีฮอร์โมน 24 เม็ด และเป็นเม็ดแป้งใน 4 เม็ดสุดท้าย ดังนั้น หากทานยาคุมจนถึงเม็ดแป้งคือเม็ดที่ 25-28 แล้ว ได้มีประจำเดือนมาในวันที่ 7 พ.ย. ก็แสดงว่าไม่ได้มีการตั้งครรภ์เกิดขึ้นค่ะและหากวันที่ลืมทานยาคุมกำเนิดคือวันเสาร์ที่ 9 พ.ย. ซึ่งยังอยู่ในช่วงที่กำลังทานยาเม็ดแป้งอยู่ ก็จะไม่ได้มีผลอะไรค่ะ และแม้จะมีเพศสัมพันธ์ไป ก็ไม่จำเป็นต้องทานยาคุมฉุกเฉินไปค่ะและหากได้ทานยาคุมจนครบ 28 เม็ดแล้ว ก็ให้เริ่มทานยาคุมแผงใหม่ต่อไปได้เลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะส่วนในกรณีที่ยังทานยาคุมที่เป็นเม็ดฮอร์โมนอยู่ เมื่อลืมทานยาไป 1 วัน ก็ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นตามเวลาเดิมปกติ ซึ่งจะเท่ากับทานไป 2 เม็ดใน 1 วัน ส่วนประสิทธิภาพในการป้องกันการตั้งครรภ์ก็จะถือว่าลดลงไปเพียงเล็กน้อยเท่านั้น และไม่จำเป็นต้องทานยาคุมฉุกเฉินไปเช่นกัน สำหรับการทานยาในเวลาที่ต่างกนไม่ถึง 1 ชั่วโมง ไม่ได้มีผลต่อประสิทธิภาพในการป้องกันการตั้งครรภ์แต่อย่างใดค่ะ